CELEX: 32016D1637
Language: lv
Date: 2016-09-06 00:00:00
Title: Politikas un drošības komitejas Lēmums (KĀDP) 2016/1637 (2016. gada 6. septembris) par to, lai sāktu Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA), dodot ieguldījumu ANO ieroču embargo īstenošanā atklātā jūrā Lībijas piekrastē (EU NAVFOR MED/4/2016)

10.9.2016   
            
            
               LV
            
            
               Eiropas Savienības Oficiālais Vēstnesis
            
            
               L 243/14
            
         POLITIKAS UN DROŠĪBAS KOMITEJAS LĒMUMS (KĀDP) 2016/1637
   (2016. gada 6. septembris)
   par to, lai sāktu Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA), dodot ieguldījumu ANO ieroču embargo īstenošanā atklātā jūrā Lībijas piekrastē (EU NAVFOR MED/4/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA) (1) un jo īpaši tā 2.b pantu un 6. panta 1. punktu,
   tā kā:
   
               (1)
            
            
               Pieņemot Padomes Lēmumu (KĀDP) 2016/993 (2), ar ko grozīja Lēmumu (KĀDP) 2015/778, minētajā lēmumā iekļāva 2.b pantu, lai kā atbalsta uzdevumu EU NAVFOR MED operācijai SOPHIA papildinātu ieguldījumu informācijas apmaiņā un ANO ieroču embargo īstenošanā atklātā jūrā Lībijas piekrastē.
            
         
               (2)
            
            
               Ievērojot Lēmuma (KĀDP) 2015/778 2.b panta 2. punktu, ja Politikas un drošības komiteja nolemj, ka ir izpildīti vajadzīgie nosacījumi, EU NAVFOR MED operācijai SOPHIA saskaņotajā operācijas apgabalā ir jāsāk dot ieguldījumu ANO ieroču embargo īstenošanā atklātā jūrā Lībijas piekrastē, šādā nolūkā kuģiem, kas ir ceļā uz Lībiju vai no tās, ja ir pamatots iemesls uzskatīt, ka šādi kuģi, pārkāpjot ieroču embargo attiecībā uz Lībiju, tieši vai netieši ved ieročus vai saistītus materiālus uz Lībiju vai no tās, sāk pārbaudes un attiecīgi rīkojas, lai konfiscētu un iznīcinātu šādus priekšmetus, tostarp ar ostas valsts piekrišanu novirzot šos kuģus un to apkalpes uz ostu, kas piemērota šādai iznīcināšanai, saskaņā ar attiecīgajām ANO Drošības padomes rezolūcijām, tostarp ANO DPR 2292 (2016).
            
         
               (3)
            
            
               ES operācijas komandieris Politikas un drošības komitejai ir apliecinājis, ka ir izpildīti vajadzīgie priekšnosacījumi, lai varētu sākt minētā atbalsta uzdevuma īstenošanu.
            
         
               (4)
            
            
               Tāpēc EU NAVFOR MED operācijai SOPHIA būtu jāļauj saskaņotajā operācijas apgabalā sākt dot ieguldījumu ANO ieroču embargo īstenošanā atklātā jūrā Lībijas piekrastē, kā paredzēts Lēmuma (KĀDP) 2015/778 2.b pantā.
            
         
               (5)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
            
         IR PIEŅĒMUSI ŠO LĒMUMU.
   1. pants
   
      EU NAVFOR MED operācija SOPHIA saskaņotajā operācijas apgabalā sāk dot ieguldījumu ANO ieroču embargo īstenošanā atklātā jūrā Lībijas piekrastē, kā paredzēts Lēmuma (KĀDP) 2015/778 2.b pantā.
   2. pants
   Šis lēmums stājas spēkā tā pieņemšanas dienā.
   
      Briselē, 2016. gada 6. septembrī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 122, 19.5.2015., 31. lpp.
   
   
      (2)  Padomes Lēmums (KĀDP) 2016/993 (2016. gada 20. jūnijs), ar ko groza Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA) (OV L 162, 21.6.2016., 18. lpp.).